ons zij allen lieden dat want stoet geschille en twidracht opverstaen sijn
geweest tuschen wouten bau als wittich man ende momboer vrouwe
margrieten van wezele weduwe hrn henrix wilen van ymmerssele ridders
ende hrn gorde van halle priester die voer meyer ende scepenen van loven
uyt crachte van beleyde van scepenen brieven van loven gegoedt en gheerft
is in alle de onberuerlike goede des voirs wouter baus in deen zijde Ende
willem van wesele diemen heet van sompeke brueder der voirs vroumargriete
ende henricke van ymmerssele soen der selver vrouwe margrieten voer hem
ende voer arnde ende joffrou katlinen van ymmerssele sinen brueder en suster
die de voirs henric h inne geloeft heeft te vervaen in dande vanden goeden
beruerlic ende onberuerlic die bleven sijn na ende vander doot des voirs
wilen hrn henrics van ymmerssele Midts dat de voirs ptijen meynden ende
hielden dat elc van hen inde voirs goede vorder ende meer gerecht souden
wesen dan elc den anden kynnen ende lyen woude Dwelc ter kynnissen
van hue beyder vriende comen is die daer om gedeedingct en gearbeyt hebben
It Daer om eest dat de voirs wouter ende h gord ende de voirs willem en
henric voer hen ende hue medepuchters als voirs is comen sijn voer scepenen
van loven Bekannen ende verlyende opebairlic dat sij bij hulpen ende toe doen
van hue beyder vriende voirs verleken ende vereenicht sijn vanden punten ende
articiven h onder bescreven inder vueghen ende manien gelijc dat i daer
ende onder vercleert is
Ilden yersten als vanden goeden van meysse ende van steyle daer om tuschen de
voirs ptijen voer meye ende scepenen van loven tmestie ende geschille gewees
is sijn de voirs ptijen eens ende cleerlic gesloten dat de stat van loven ov
datmense daer toe verbydden kan twee van huen raede ende eenen van huer
secretar seynden sall byden wijsdom van grymberghen ten langcsten tuschen
dit ende den lesten dach van meye neestcomen om aldaer te vertasten en
te onder zueken hoe verre ende in wat manien elc vanden ptijen voirscr
inde voirs goede na den lantrechte aldaer gericht sall sijn ende dat oudvonde
ende uutgeseeght sullen beyde ptijen voirscr daer mede gevreedt ende
verenicht moeten sijn Ende dat tgheliken gedaen sall werden bynnen den
selven tide vanden goeden van yeteghem
Item es oec verdeedingct dat wouter bau voirscr aff sall doen doen